Окуев, Шима Хамидович

Шима Окуев (1937 шеран 6 ноябрь, Соьлжа-ГӀала — 1986 шеран 16 декабрь, Соьлжа-ГӀала) — нохчийн йаздархо, Нохч-ГӀалгӀай АССРн а, ССРСн а йаздархойн тобаний декъашхо.

 Вахар 
Шима вина 1937 шеран 6 ноябрехь.

Цуьнан да Хьамид Нохч-ГӀалгӀайн обкоман белхало вара. Цо чӀогӀа дакъа лоцура цу хенахь эдало бешболу хийцамашкахь. 1937 шарахь иза «халкъан мостагӀ» ву аьлла чувоьллира. Хьамид 1952 шарахь Алма-Атахь шен доьзулах дӀакхеттачултӀехь кхелхира.

Нохчий цӀера бохучу хенахь Шима ворхӀ шо долуш вара. 1954 шарахь ворхӀ класс чекхйаьккхинчул таьхьа иза шахте вахара. Цигахь цо цӀа верзалца болх бира. 1957 шарахь иза цӀавирзира. Цу хенахь иза йазйа волавелира. Нохч-ГӀалгӀайн пачхьалкхан педагогин институтан филологин факультет чекхйаьккхира цо. Арми дӀавиггалца цо «Ленинхо» аьлла кӀоштан газетахь болх бира.

Армера цӀа веанчул техь цо чекхйаьккхира Лакхара партийн школехь йолу советски белхалой кечбеш йолу курсаш. Цул техь цо болх бира райкомехь, школашкахь, редакцишкахь.

1973 шарахь чӀогӀа цомгаш хилла, болх бита дизира цуьна. ТӀаккха иза литературин болх тӀевирзира иза. И болх ша 1986 шарахь валлалц дӀакхихьира цо.

 Библиографи 
 «Сан Шуьйта» — 1962 шо;
 «Честь, опозоренная местью» — 1964 шо;
 байтан сборник «Сан безам» («Моя любовь») — 1968;
 «Чорин дийцарш» — 1969 шо (оьрсийн маттан йаьккхина арахаьцна 1971 шарахь);
 байтан сборник «Лаьмнийн аз» — 1972 шо;
 роман-дилоги «Лай тӀехь цӀен зезагаш» — 1978 шо;
 «Лаьттан дай» — 1981 шо.
 роман-трилоги:
 «Йуьхь» — 1985 шо;
 «ЦӀий, латтий» — 1987 шо;
 «ТӀаьххьара верас» — 1993 шо.

ТӀаьххьара ши роман автор веллачул техь араялла.

 Дискографи 
2013 шарахь араялла Шима Окуев дешнашна йаьккхина эшараш тӀехь йолуш «Сан некъ» цӀе йолу компакт-диск:

№Эшеран цӀеИсполнительКомпозитор1Ма дукха йийзи хьоИльяс АбдукаримовС.-Э. Яскаев2Хан уьдуЗара ЭльмурзаеваИ. Мусхабов3Лаьмнашкахь суьйреТамара АдамоваТ. Адамова4Сан некъАхмед ГадаевА. Гадаев5ГрозныйШима Окуев6Нохчийн кӀентийЗелимхан ДудаевС. Цугаев7Сан деган элаЗелимхан ДудаевЗ. Дудаев8Хьоьга хьайгаИмран УсмановИмран Усманов9СатийсарМакка СагаиповаС. Цугаев10ШуьйтаРаиса КагермановаШ. Окуев11Сан хьоме НохчийчоьРизван ИсмаиловРизван Исмаилов12ШелаСахаб МежидовА. Ганаев13Сан дайШарпуддин ИсмаиловР. Исмаилов

 Литература 
Ахмадов Муса. Так течет и Аргун… Журнал «Вайнах», № 11, 2007, с. 12-15.

 Хьажоргаш 
 Национальное своеобразие чеченской прозы 
 Певец горного края
 Шима Окуев. Преданный сын гор

Категори:Нохчийн поэташ
Категори:Нохчийн йаздархой